Carlos Alcaraz

Carlos Alcaraz (s. 5. toukokuuta 2003 El Palmar, Murcia) on espanjalainen tennispelaaja. Hän nousi 19-vuotiaana 12. syyskuuta 2022 julkaistulla tenniksen ATP-listalla kaksinpelissä ensimmäiselle sijalle kaikkien aikojen nuorimpana pelaajana. Hän on voittanut urallaan 25 ATP-turnausta kaksinpelissä, joista seitsemän grand slam -turnausta. Alcaraz on nuorin pelaaja, jolla on grand slam -voitto kovalta kentältä, nurmelta ja massakentältä.

 Nuoruus 
Carlos Alcaraz aloitti pelaamisen tennisseura Real Sociedad Club de Campo de Murciassa, jossa hänen isänsä Carlos Alcaraz González  toimi valmentajana ja johtajana. Alcarazin äiti työskenteli IKEA:ssa myyjänä. Babolat ja paikallinen Lotto alkoivat sponsoroida 12-vuotiasta Alcarazia ja perhetuttu, joka toimi yrittäjänä makeisalalla, rahoitti nuoren Alcarazin matkan Kroatian turnaukseen.  14-vuotiaana Alcaraz siirtyi tennisseura Equelite JC Ferrero Sport Academyyn.  Tennisseurassa Alcaraz sai valmennusta Juan Carlos Ferrerolta. Idolikseen Alcaraz on maininnut Rafael Nadalin. 

 Ammattilaisura 
Alcaraz voitti ensimmäisen ATP-turnauksensa Umagissa 2021. Yhdysvaltain avoimissa hän eteni puolivälieriin. Miami Openin ensimmäisellä kierroksella Emil Ruusuvuori päihitti Alcarazin erin 2-1.

Helmikuussa 2022 hän voitti ATP 500 -turnauksen Rio de Janeirossa päihitettyään loppuottelussa Diego Schwartzmanin. Hänestä tuli nuorin ATP 500 -turnauksen voittaja (2009 perustamisen jälkeen). Huhtikuun alussa hän voitti Miami Masters -turnauksen loppuottelussa Casper Ruudin. Huhtikuun lopussa Alcaraz voitti Barcelonan ATP-turnauksen päihitettyään loppuottelussa Pablo Carreño Bustan. Voiton myötä Alcaraz nousi ensimmäistä kertaa urallaan maailmanlistan top 10:iin, sijalle yhdeksän. Toukokuussa Alcaraz voitti Madridin Masters-turnauksen. Syyskuussa hän voitti Yhdysvaltain avointen kaksinpeliturnauksen päihitettyään loppuottelussa Casper Ruudin. Turnausvoiton myötä Alcaraz nousi kaikkien aikojen nuorimpana pelaajana miesten tenniksen maailmanlistan ykköspaikalle. Paris Masters-turnauksen puolivälierissä Alcaraz reväytti vatsalihaksensa ottelussa Holger Runea vastaan ja joutui vetäytymään turnauksesta. Vamman takia Alcaraz vetäytyi myös 2022 ATP Finalsista sekä vuoden 2023 Australian avoimesta tennisturnauksesta. 

Heinäkuussa 2023 Alcaraz voitti uransa ensimmäisen Wimbledonin tennisturnauksen voitettuaan loppuottelussa Novak Đokovićin erin 3–2. Madrid Openissa Alcaraz päihitti Emil Ruusuvuoren erin 2–1 turnauksen toisella kieroksella. 

Maaliskuussa 2024 Alcaraz voitti Indian Wells -turnauksen mestaruuden. Kesäkuussa Alcaraz voitti uransa ensimmäisen Ranskan avoimet. Loppuottelussa hän voitti Alexander Zverevin viidessä erässä. Heinäkuussa hän voitti uransa toisen Wimbledonin tennisturnauksen päihitettyään loppuottelussa Novak Đokovićin suoraan kolmessa erässä. Pariisin olympialaisissa Alcaraz saavutti hopeaa kaksinpelissä tasaisessa ottelussa Đokovićia vastaan, jossa kummatkin ottelun erät päättyivät tie-breakiin. Samoissa olympialaisissa Alcaraz ja Rafael Nadal pelasivat nelinpeliä parina ja saavuttivat neljännesvälierät häviten ottelun Austin Krajicekille ja Rajeev Ramille.

Vuoden 2025 Australian avoimissa Alcaraz hävisi puolivälierissä Đokovićille neljässä erässä. Ranskan avoimissa 2025 hän eteni loppuotteluun Jannik Sinneriä vastaan. Sinnerillä oli neljännessä erässä kolme mestaruuspalloa Alcarazin syöttövuorossa, mutta Alcaraz piti syöttönsä ja mursi puolestaan Sinnerin syöttövuoron vieden ottelun viidenteen erään. Alcaraz voitti lähes viisi ja puoli tuntia kestäneen ottelun lopulta katkaisupelissä. Ottelua sanottiin yhdeksi kaikkien aikojen loppuotteluista. Wimbledonissa 2025 hän kohtasi Sinnerin jälleen loppuottelussa, mutta hävisi neljässä erässä. Yhdysvaltain avoimissa 2025 Alcaraz ja Sinner pelasivat kolmannen perättäisen grand slam -loppuottelun vastakkain. Alcaraz kukisti Sinnerin neljässä erässä ja palasi maailmanlistan ykköseksi kahden vuoden tauon jälkeen.

Helmikuussa 2026 Alcaraz voitti ensimmäistä kertaa urallaan Australian avoimet ja sai täyteen ura grand slamin 22-vuotiaana. Hän voitti loppuottelussa Đokovićin neljässä erässä.

 Turnausvoitot 

 Kaksinpeli (21) 

#PvmTurnausKenttäLoppuotteluvastustajaTulos 1. 25. heinäkuuta 2021 Umag, Kroatia Massa  Richard Gasquet 6–2, 6–2 2. 20. helmikuuta 2022 Rio de Janeiro, Brasilia Massa  Diego Schwartzman 6–4, 6–2 3. 3. huhtikuuta 2022 Miami, Yhdysvallat Kova  Casper Ruud 7–5, 6–4 4. 24. huhtikuuta 2022 Barcelona, Espanja Massa  Pablo Carreño Busta 6–3, 6–2 5. 8. toukokuuta 2022 Madrid, Espanja Massa  Alexander Zverev 6–3, 6–1 6. 11. syyskuuta 2022 Yhdysvaltain avoin tennisturnaus, New York, Yhdysvallat Kova  Casper Ruud 6-4, 2-6, 7-6(1), 6-3 7. 19. helmikuuta 2023 Buenos Aires, Argentiina Massa  Cameron Norrie 6–3, 7–5 8. 20. maaliskuuta 2023 Indian Wells, Yhdysvallat Kova  Daniil Medvedev 6-3, 6-2 9. 23. huhtikuuta 2023 Barcelona, Espanja Massa  Stefanos Tsitsipas 6-3, 6-4 10. 7. toukokuuta 2023 Madrid, Espanja Massa  Jan-Lennard Struff 6-4, 3-6, 6-3 11. 25. kesäkuuta 2023 Lontoo, Englanti Ruoho  Alex de Minaur 6-4, 6-4 12. 16. heinäkuuta 2023 Wimbledonin tennisturnaus, Wimbledon, Englanti Ruoho  Novak Đoković 1-6, 7-6(6), 6-1, 3-6, 6-4 13. 17. maaliskuuta 2024 Indian Wells, Yhdysvallat Kova Daniil Medvedev 7-6(5), 6-1 14. 9. kesäkuuta 2024 Ranskan avoin tennisturnaus, Pariisi, Ranska Massa  Alexander Zverev 6–3, 2–6, 5–7, 6–1, 6–2 15. 14. heinäkuuta 2024 Wimbledonin tennisturnaus, Wimbledon, Englanti Ruoho  Novak Đoković 6-2, 6-2, 7-6(4) 16. 6. lokakuuta 2024 Peking, Kiina Kova  Jannik Sinner 6–7(6), 6–4, 7–6(3) 17. 9. helmikuuta 2025 Rotterdam, Hollanti Kova (s)  Alex de Minaur 6–4, 3–6, 6–2 18. 13. huhtikuuta 2025 Monte Carlo, Ranska Massa  Lorenzo Musetti 3–6, 6–1, 6–0 19. 18. toukokuuta 2025 Rooma, Italia Massa  Jannik Sinner 7–6(5), 6–1 20. 8. kesäkuuta 2025 Ranskan avoin tennisturnaus, Pariisi, Ranska Massa  Jannik Sinner 4–6, 6–7(4), 6–4, 7–6(3), 7–6(2) 21. 22. kesäkuuta 2025 Lontoo, Englanti Ruoho  Jiří Lehečka 7–5, 6–7(5), 6–2 22. 18. elokuuta 2025 Cincinnati Open, Yhdysvallat Kova  Jannik Sinner 5–0 (luov.) 23. 7. syyskuuta 2025 Yhdysvaltain avoin tennisturnaus, Yhdysvallat Kova  Jannik Sinner 6–2, 3–6, 6–1, 6–4 24. 30. syyskuuta 2025 Japanin avoin tennisturnaus, Japani Kova  Taylor Fritz 6–4, 6–4 25. 1. helmikuuta 2026 Australian avoin tennisturnaus, Australia Kova  Novak Đoković 2–6, 6–2, 6–3, 7–5

 Lähteet 

 Aiheesta muualla 

Luokka:Espanjalaiset tennispelaajat
Luokka:Espanjalaiset olympiamitalistit
Luokka:Vuonna 2003 syntyneet
Luokka:Elävät henkilöt